รฟท.เปิดมาตรการสกัดโควิด-19 ย้ำจนท.สวมหน้ากาก-ทำความสะอาดเข้มงวด!
รฟท.เปิดมาตรการสกัดโควิด-19 ย้ำจนท.สวมหน้ากาก-ทำความสะอาดเข้มงวด!
รฟท.เปิดมาตรการสกัดโควิด-19 ย้ำจนท.สวมหน้ากาก-ทำความสะอาดเข้มงวด!
3 มี.ค. 2563

นายวรวุฒิ มาลา รองผู้ว่าการกลุ่มธุรกิจการบริหารทรัพย์สิน รักษาการในตำแหน่งผู้ว่าการรถไฟแห่งประเทศไทย (รฟท.) กล่าวว่า เนื่องด้วยขณะนี้ได้เกิดการแพร่กระจายของเชื้อไวรัสโคโรนาสายพันธุ์ใหม่ (โควิด-19) ในหลายพื้นที่ทั่วโลกอย่างต่อเนื่อง รวมทั้งในประเทศไทย รฟท.มีความห่วงใยประชาชนผู้ใช้บริการรถไฟ ฉะนั้น เพื่อเป็นการสร้างความเชื่อมั่น ความปลอดภัย และใส่ใจต่อคุณภาพชีวิตประชาชนผู้ใช้บริการ จึงได้กำหนดมาตรการดูแลผู้โดยสาร เพื่อป้องกันการแพร่กระจายของเชื้อไวรัส COVID-19 ในการเดินทางโดยรถไฟ จำนวน 3 มาตรการ ดังนี้
– มาตรการด้านสถานี
– มาตรการด้านขบวนรถ
– มาตรการเฝ้าระวังและป้องกันเป็นกรณีพิเศษ
“การรถไฟฯ ห่วงใยและใส่ใจต่อคุณภาพชีวิตของผู้ใช้บริการ โดยได้เน้นย้ำให้พนักงานทำความสะอาดเพิ่มรอบการปฏิบัติงานทั้งสถานีและบนขบวนรถให้มากขึ้น โดยเฉพาะบริเวณจุดสัมผัสต่าง ๆ และให้พนักงานปฏิบัติงานโดยใช้หน้ากากอนามัย เพื่อป้องกันการแพร่ระบาดของเชื้อโรคจากการสัมผัส และจากระบบทางเดินหายใจ เพื่อให้ผู้โดยสารปลอดภัยจากเชื้อไวรัสดังกล่าว”นายวรวุฒิ กล่าว
ทั้งนี้ หากพบผู้โดยสารที่สงสัยว่าป่วยเป็นไข้ ให้ติดต่อเจ้าหน้าที่ประจำสถานีหรือบนขบวนรถ หรือติดต่อสายด่วนกรมควบคุมโรค โทร.1422